[{"text_idx": "#000000", "text": "Kelle 1000eurone auto on parim?"}, {"text_idx": "#000001", "text": "OCCO \u2013 vo\u0303ti o\u0303nnelikku ruumi"}, {"text_idx": "#000002", "text": "Maksuvo\u0303it premium-klassi autolt \u2013 on see vo\u0303imalik vo\u0303i tuleb veel oodata?"}, {"text_idx": "#000003", "text": "Aina enam otsustatakse nii Eestis kui mujal maailmas diisel- vo\u0303i bensiinimootoriga so\u0303iduki asemel hu\u0308briidajami kasuks \u2013 hu\u0308briid aitab va\u0308hendada ku\u0308tusekulu ja hoida heitgaaside hulka madalamal.Foto: Shutterstock"}, {"text_idx": "#000004", "text": "Millistel alustel hakatakse Eestis uusi autosid maksustama, pole veel pa\u0308ris selge. Praeguseks va\u0308lja ka\u0308idud kavade ja paljudes riikides kehtiva praktika kohaselt vo\u0303etakse to\u0303ena\u0308oliselt aluseks so\u0303iduki saastavus."}, {"text_idx": "#000005", "text": "See ta\u0308hendab, et suurema CO2 heitkogusega so\u0303idukeid maksutatakse ko\u0303rgemalt ning keskkonda va\u0308hem saastavaid autosid madalamalt. Seega vo\u0303ib o\u0308elda, et vo\u0303idavad elektriautosid ja hu\u0308briidso\u0303idukeid soetavad autojuhid."}, {"text_idx": "#000006", "text": "Va\u0308hem saastavat transporti soodustava maksupoliitika hea na\u0308ide on Leedu, kus hakkas aastavahetusest kehtima ka\u0308ibemaksuvabastus M1 klassi elektrilistele ja pistikhu\u0308briidsetele so\u0303idukitele. Ka\u0308ibemaksukohustusega ettevo\u0303tted ja eraisikud saavad nu\u0308u\u0308d kuni 50 000 eurot maksva M1 klassi elektrilise so\u0303iduki ostult vo\u0303i impordilt ka\u0308ibemaksu maha arvestada."}, {"text_idx": "#000007", "text": "Kohalikud elektriautohuvilised mo\u0303istsid ka\u0308hku, et ka\u0308ibemaksuvabastusest kasu saamiseks tuleb valida soodsama otsa vo\u0303i keskklassi mudelite seast. Neile, kes kaaluvad hu\u0308briidauto ostmist, on valik palju laiem."}, {"text_idx": "#000008", "text": "Ei pea tingimata valima keskklassi autot"}, {"text_idx": "#000009", "text": "Nii Eestis kui ka mujal Euroopas na\u0308itab statistika, et aina enam valitakse uueks so\u0303iduvahendiks elektrilisi so\u0303idukeid. 2022. aastal lisandus Eesti registrisse enam kui tuhat elektriautot, mida on enam kui poole vo\u0303rra rohkem kui eelneval aastal. Neist uusi so\u0303idukeid oli u\u0308le poole (60 protsenti) ning ettevo\u0303tete ka\u0308sutusse liikus so\u0303idukitest vaid 180."}, {"text_idx": "#000010", "text": "See na\u0308itab, et huvi elektriautode vastu on suur just eraisikute seas, kes soovivad muuta isiklikke so\u0303ite keskkonnaso\u0303bralikumaks."}, {"text_idx": "#000011", "text": "Hu\u0308ppeliselt on kasvanud ka hu\u0308briidautode mu\u0308u\u0308k. Aina enam otsustatakse nii Eestis kui mujal maailmas diisel- vo\u0303i bensiinimootoriga so\u0303iduki asemel hu\u0308briidajami kasuks \u2013 hu\u0308briid aitab va\u0308hendada ku\u0308tusekulu ja hoida heitgaaside hulka madalamal."}, {"text_idx": "#000012", "text": "Autoeksperdi ja portaali Accelerista peatoimetaja Veli Rajasaare so\u0303nul on automaks oluline stiimul madalama heitega so\u0303idukite soetamiseks. Peagi vo\u0303ib sarnane olukord valitseda ka Eestis."}, {"text_idx": "#000013", "text": "\u201cTranspordiameti esimese ettepaneku kohaselt hakkaks ka Eestis automaks po\u0303hinema saastehulgal. Lisaks iga-aastasele maksule hakkab otsuseid mo\u0303jutama ka so\u0303iduki esmase registreerimisega kaasnev maksukulu, mis praeguse ettepaneku kohaselt oleks 1800\u20132000 eurot so\u0303iduki kohta, mille heitgaasid ja\u0308a\u0308vad vahemikku 120\u2013160 g/km,\u201d u\u0308tles Rajasaar, viidates aprilli lo\u0303pus esitatud transpordiameti esmasele so\u0303idukimaksude memole."}, {"text_idx": "#000014", "text": "Rajasaar lisas, et ta\u0308iselektriliste ja hu\u0308briidsete so\u0303idukite puhul oleks esmase registreerimise ning iga-aastase automaksu kulud tunduvalt madalamad."}, {"text_idx": "#000015", "text": "Elektriautode maksuvo\u0303it ei pruugi olla piisav, et nende kallimat ostuhinda kompenseerida, kuid hu\u0308briidide ja pistikhu\u0308briidide puhul vo\u0303ib maksusoodustus muutuda ma\u0308rkimisva\u0308a\u0308rselt oluliseks teguriks. Samuti pole va\u0308listatud, et automaksuga seoses teeb riik elektrilistele vo\u0303i hu\u0308briidsetele so\u0303idukitele veel maksusoodustusi."}, {"text_idx": "#000016", "text": "Rajasaare so\u0303nul on siiski oluline, et maksusoodustused toetaks erinevas hinna- ja mugavusklassis so\u0303idukite soetamist, et anda vo\u0303imalus maksuhu\u0308vede nautimiseks ko\u0303igile, kes soovivad soetada va\u0308hemsaastavat so\u0303idukit."}, {"text_idx": "#000017", "text": "Na\u0308iteks Leedu uute tulumaksu reeglite kohaselt saab ta\u0308iselektriliste so\u0303idukite puhul ra\u0308a\u0308kida pigem keskklassi mudelitest nagu Hyundai Tucson, Opel Grandland vo\u0303i sooduspakkumisega Jeep Compass, samas kui pistikhu\u0308briidide ja hu\u0308briidide puhul saab vaadata juba premium-klassi autode suunas nagu Mazda CX-60 linnamaastur, mille pistikhu\u0308briidversiooni hinnad algavad 49 900 eurost."}, {"text_idx": "#000018", "text": "Pistikhu\u0308briid on parem kui tavaline auto"}, {"text_idx": "#000019", "text": "Jaapani tootja Mazda linnamaastur suudab mo\u0303istliku hinna eest pakkuda nii kutsuvat reisijateruumi kui ka tipptasemel tehnoloogiat ning ta\u0308nu pistikhu\u0308briidajamile ka suurepa\u0308raseid tehnilisi na\u0308itajad. Pistikhu\u0308briidajam koos 2,5-liitrise bensiinimootoriga arendab 327 hobujo\u0303udu ja auto kiirendab nullist sajani vaid 5,8 sekundiga."}, {"text_idx": "#000020", "text": "Elektriautode ja pistikhu\u0308briidide erinevustest ra\u0308a\u0308kides u\u0308tles Rajasaar, et valik peaks nii eraisikute kui ka ettevo\u0303tete puhul tulenema isiklikest vajadustest ning sellest, kuidas autot tegelikkuses kasutama hakatakse. Va\u0308hemsaastavaid autosid soodustava maksuskeemi puhul annavad nii o\u0308elda maksuvo\u0303idu mo\u0303lemad."}, {"text_idx": "#000021", "text": "\u201cElektriauto sobib Eestis ha\u0308sti linnainimesele, pistikhu\u0308briid sellele, kellel tuleb palju maanteekilomeetreid la\u0308bida,\u201d ra\u0308a\u0308kis ta. \u201cSama kehtib ka ettevo\u0303tete puhul. Oluline on meeles pidada, et elektriso\u0303idukid muudab mo\u0303istlikuks vo\u0303imalus neid oma territooriumil laadida. Eraisikud teevad seda kodus, ettevo\u0303tted peaks selle vo\u0303imaluse rajama oma a\u0308rihoonete juurde.\u201d"}, {"text_idx": "#000022", "text": "Pistikhu\u0308briidi ja elektriauto vahel valides tasub samuti silmas pidada igapa\u0308evaselt la\u0308bitavaid kilomeetreid. Ta\u0308nased pistikhu\u0308briidid suudavad puhtalt elektrijo\u0303ul teha pea ko\u0303ik igapa\u0308evased so\u0303idud, na\u0308iteks Mazda CX-60 vo\u0303ib so\u0303ita kuni 63 kilomeetrit ainult elektriga."}, {"text_idx": "#000023", "text": "Rajasaare so\u0303nul tulevad pistikhu\u0308briidide parimad omadused esile keskmise pikkusega so\u0303itudel, kui elektrimootorid saavad to\u0308o\u0308tada hu\u0308briidrez\u030ciimis koos sisepo\u0303lemismootoriga. Na\u0308iteks Mazda CX-60 tarbib hu\u0308briidrez\u030ciimil WLTP tsu\u0308kli ja\u0308rgi mo\u0303o\u0303detuna vaid 1,5 liitrit bensiini 100 km kohta ja tekitab 33 g/km CO2-heitmeid."}, {"text_idx": "#000024", "text": "Rajasaare so\u0303nul vo\u0303ib pistikhu\u0308briide leida paljude tootjate mudelivalikust, kuid paljudel neist on tarneraskuste to\u0303ttu pikad ooteja\u0308rjekorrad ja mo\u0303ne hind u\u0308letab selgelt mo\u0303istlikkuse piiri, seda isegi nii-o\u0308elda maksuvo\u0303itudega."}, {"text_idx": "#000025", "text": "\u201cLo\u0303puks ostab inimene ikkagi auto, mida ta tahab, kuid alati tasub teha eelto\u0308o\u0308d ning uurida mu\u0308u\u0308jalt, kas hu\u0308briid- vo\u0303i pistikhu\u0308briidset mudelit on ikka vo\u0303imalik kohe osta, isegi kui see on veebilehel kirjas.\u201d"}, {"text_idx": "#000027", "text": "Baltikumi veoettevo\u0303tted asendavad diiselmootoreid gaasimootoritega: mida sellest vo\u0303idetakse?\nIsejuhtivate autode ootuses: transpordispetsialistid kasutavad rohkem tehisintellekti\nKas vesinik suudab transpordimaailma muuta?"}, {"text_idx": "#000028", "text": "Baltikumi veoettevo\u0303tted asendavad diiselmootoreid gaasimootoritega: mida sellest vo\u0303idetakse?"}, {"text_idx": "#000029", "text": "Isejuhtivate autode ootuses: transpordispetsialistid kasutavad rohkem tehisintellekti"}, {"text_idx": "#000030", "text": "Kas vesinik suudab transpordimaailma muuta?"}, {"text_idx": "#000031", "text": "Tanklad hakkavad juba ja\u0308rgmisel na\u0308dalal 100 km la\u0308bimise rahalist kulu kuvama"}, {"text_idx": "#000032", "text": "Transpordiameti keskmise kiiruse mo\u0303o\u0303tmise katseprojektist mootorratturid osa ei saa"}, {"text_idx": "#000034", "text": "Saime kokku ka viis erineva po\u0303lvkonna autot"}, {"text_idx": "#000036", "text": "Leitud Eesti registrist: nende kolme autoga tahaks ku\u0308ll so\u0303ita!"}, {"text_idx": "#000037", "text": "Eesti ko\u0303ige ohtlikum ristmik asub Tallinnas. Kuidas seal ka\u0308ituda tuleks?"}, {"text_idx": "#000038", "text": "Peeter Koppel prooviso\u0303idul: auto nagu \u201eTop Gun\u201d ja Phil Collinsi trummisoolo\nVolkswagen Passat 50: ko\u0303ik, mida pead teadma Eesti lemmikautost\nSaime kokku ka viis erineva po\u0303lvkonna autot\nTranspordiameti keskmise kiiruse mo\u0303o\u0303tmise katseprojektist mootorratturid osa ei saa\nKa\u0308sito\u0308o\u0308na valminud Rolls-Royce\u2019i armatuurlaual olev kell on va\u0308hemalt sama eriline\nTanklad hakkavad juba ja\u0308rgmisel na\u0308dalal 100 km la\u0308bimise rahalist kulu kuvama\nVaata videot: ta\u0308iselektriline Lexus RZ sooritas maineka ohutustesti hindele \u201cviis\u201d"}, {"text_idx": "#000040", "text": "Volkswagen Passat 50: ko\u0303ik, mida pead teadma Eesti lemmikautost\nSaime kokku ka viis erineva po\u0303lvkonna autot"}, {"text_idx": "#000041", "text": "Ka\u0308sito\u0308o\u0308na valminud Rolls-Royce\u2019i armatuurlaual olev kell on va\u0308hemalt sama eriline"}, {"text_idx": "#000042", "text": "Vaata videot: ta\u0308iselektriline Lexus RZ sooritas maineka ohutustesti hindele \u201cviis\u201d"}, {"text_idx": "#000043", "text": "Tahan autot, aga mitte kohustusi: 5 head po\u0303hjust, miks valida pikaajaline autorent"}, {"text_idx": "#000044", "text": "Tahad kuuluda raudsete teerajajate meeskonda? Siin on sinu vo\u0303imalus!"}, {"text_idx": "#000048", "text": "Meelis Va\u0308ljama\u0308e soovitab: 5 telefoni, mis on minu meelest mingi nurga alt ko\u0303ige paremad"}, {"text_idx": "#000049", "text": "Parima kaameraga telefon, parim kompaktne telefon ja palju muud"}, {"text_idx": "#000050", "text": "Eesti Panga ja Omniva sendikampaania to\u0303i esile valusa murekoha: mu\u0308ndivahetus on kulukas ja ka\u0308ttesaamatu teenus"}, {"text_idx": "#000052", "text": "Nipp: veeplekiliseks kippuvat dus\u030ciklaasi saab tegelikult va\u0308ga lihtsalt puhtana hoida"}, {"text_idx": "#000053", "text": "\u201cSuure to\u0303ena\u0308osusega oleks see ja\u0308a\u0308nud mu viimaseks reisiks.\u201d Elupa\u0308a\u0308stja Tallinna sadamas juhtunust"}, {"text_idx": "#000055", "text": "Saadame sulle igal reedel uudiskirja, kuhu on valitud Autogeeniuse na\u0308dala parimad lood, mida saad na\u0308dalavahetusel rahulikult lugeda."}]